16. 3. 93 De Europæiske Fællesskabers Tidende Nr. L 63/5 KOMMISSIONENS FORORDNING (EØF) Nr. 597/93 af 15. marts 1993 om overgangsforanstaltning for indførsel af visse kornprodukter i begyndelsen af produktionsåret 1993/94 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (FØF) nr. 1766/92 af 30. juni 1992 om den fælles markedsordning for korn ()), særlig artikel 26, stk. 3, og ud fra følgende betragtninger : Fra produktionsåret 1993/94 nedsættes tærskelprisen betydeligt; det vil derfor være hensigtsmæssigt i en periode på to måneder at opretholde det tidligere niveau for tærskelpriserne ved indførsel af visse kornprodukter, der er omfattet af forordning (EØF) nr. 1766/92 ; med henblik herpå fastsættes den tærskelpris, der i juli og august 1993 skal anvendes ved beregningen af importafgifter for disse produkter til samme størrelse som den, der var gældende i juli 1992; Forvaltningskomitéen for Korn har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 Uanset artikel 3, stk. 2, første led, i forordning (FØF) nr. 1766/92 er den tærskelpris, der i juli og august 1993 skal anvendes ved beregningen af importafgifter og de i artikel 12 i forordning (EØF) nr. 1766/92 omhandlede reguleringer af importafgifter for de i artikel 1, stk. 1, i forordning (EØF) nr. 1766/92 anførte produkter, bortset fra majs, havre og sorghum, lig med den tærskelpris, der var gældende i juli 1992. Artikel 2 .Denne forordning træder i kraft den 1. juli 1993. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 15. marts 1993. () EFT nr. L 181 af 1. 7. 1992, s. 21. På Kommissionens vegne René STEICHEN Medlem af Kommissionen